**PROJEKTNI ZADATAK**

**Unaprjeđenje institucionalnih kapaciteta javnih dionika u upravljanju svjetskim dobrom UNESCO-a „Starim gradom Dubrovnikom“**

UVOD

Plan upravljanja svjetskim dobrom UNESCO-a „Starim Gradom Dubrovnikom“ donesen je 2021. godine te predstavlja prvu generaciju planova upravljanja za područje dobra svjetske baštine u Dubrovniku. Ujedno predstavlja i prvi plan te vrste za urbanu zaštićenu cjelinu na razini Republike Hrvatske, s temeljnom svrhom upravljanja svjetskim dobrom i okolnim područjem.

Operativno upravljanje povijesnim područjem grada Dubrovnika temelji se na funkcionalnom djelovanju integriranog sustava koji uključuje različite institucije i alate upravljanja.

Akcijski plan Plana upravljanja sadrži kao aktivnost Strategiju za jačanje i izgradnju kapaciteta dionika o svjetskom dobru UNESCO-a „Starom gradu Dubrovniku“ te je ista izrađena 2024. godine (u daljnjem tekstu: Strategija), a usmjerena je na jačanje kapaciteta dionika tijekom provedbe Plana upravljanja. Strategija, sukladno Konvenciji o svjetskoj baštini, naglasak stavlja na brigu o vjerodostojnosti, očuvanju baštine, izgradnji kapaciteta, međusobnoj komunikaciji, poboljšanju komunikacije između dionika te komuniciranju prema javnosti s redovnim aktivnostima i uključivanju lokalne zajednice.

Izgradnja kapaciteta, prepoznata kao ključni temelj učinkovitog upravljanja i očuvanja UNESCO-ve svjetske baštine, je prioritetni cilj izrade i provedbe Strategije. Unaprjeđenje institucionalnih kapaciteta u upravljanju svjetskim dobrom UNESCO-a „Starim gradom Dubrovnikom“ (u daljnjem tekstu: unaprjeđenje institucionalnih kapaciteta) je dio akcijskog plana Strategije. Cilj unaprjeđenja institucionalnih kapaciteta uključuje osiguranje održivosti i provedivosti Plana upravljanja kao i izgradnju svijesti o povijesnom urbanom krajoliku. Unutar samog Plana upravljanja predviđena je aktivnost 4.1. koja se odnosi na unapređenje kapaciteta svih javnih službi koje se brinu za prostor Svjetskog dobra. Bitna komponenta je suradnja sa drugim jedinicama lokalne samouprave i izgradnja znanja o različitim ograničenjima u procesu provedbe Plana.

PREDMET NABAVE

Usluge koje su predmet nabave obuhvaćaju izradu i provedbu plana aktivnosti te izradu programa za unaprjeđenje institucionalnih kapaciteta, što je detaljnije prikazano u tablici.

|  |  |
| --- | --- |
| Izrada Plana aktivnosti | Izrada početnog izvješća, koja uključuje metodologiju provedbe procesa za identifikaciju izazova i deset (10) edukacijaPrioritetne teme:Odgovornost i administrativni okvir, komunikacijaKapaciteti i ljudski resursiUpravljanje i planiranjePraćenje i dokumentacija Digitalna transformacijaProcjena rizika i potrebe Turizam i gospodarski utjecaj Uključenost zajedniceObrazovna uloga baštineUmreženost i partnerstva |
| Identifikacija potreba, izazova i ograničenja javnih dionika u upravljanju svjetskim dobrom | Savjetovanje s javnim službama i informiranje o potrebama, izazovima i problemima u upravljanju, uključujući preklapanja institucionalnih mjerodavnosti. |
| Pregled izmjena zakonodavnog i institucionalnog okvira koji se odnosi na zaštitu i očuvanje kulturnih dobara u Republici Hrvatskoj i Dubrovniku |
| Pregled izvješća o misijama, izvješća o stanju očuvanosti i odluka Odbora za svjetsku baštinu  |
| Usporedba problema i izazova u drugim jedinicama lokalne samouprave koje provode planove upravljanja zaštićenih povijesnih jezgri |
| Izrada mogućih institucionalnih, zakonodavnih i operativnih rješenja  | Prijedlog mjera izrađen u procesu razmjene znanja različitih dionika Nacrt konačnog prijedloga raspravljen sa relevantnim tjelima  |
| Izrada izvješća o provedbi | Izvješće o provedbi Plana aktivnosti  |
| Preporuka sustava praćenja rezultata provedbe mjera |

NAČIN IZVRŠENJA

Unaprjeđenje institucionalnih kapaciteta u upravljanju svjetskim dobrom UNESCO-a „Starim gradom Dubrovnikom“ provodi se kroz:

* jačanje znanja, sposobnosti i vještina osoba s izravnom odgovornošću očuvanja i upravljanja baštinom,
* unaprjeđenje institucionalnih struktura i procesa osnaživanjem donositelja odluka i kreatora politika,

a sve putem radionica sa institucionalnim dionicima (Grad Dubrovnik, svi upravni odjeli, Konzervatorski odjel u Dubrovniku, Zavod za obnovu Dubrovnika, JU Rezervat Lokrum, Zavod za prostorno uređenje DNŽ, Dubrovačka razvojna agencija DURA, Dubrovačka baština d.o.o., javne ustanove i trgovačka društva Grada Dubrovnika - TUP, muzeji, … uz obvezu izrađivaču da, u dogovoru s Naručiteljem, sagledavanjem Plana upravljanja, eventualno uključi i druge).

Izrađivač će morati poduzeti najmanje sljedeće:

* Održati najmanje pet (5) radionica o Planu upravljanja
* Održati najmanje pet (5) radionica o Strategiji izgradnje kapaciteta
* Održati najmanje pet (5) sastanaka sa Zavodom kako bi se raspravio status projekta, te eventualna pitanja
* Održati najmanje dva (2) informativna sastanka za donosioce odluka o procesu i izvješćivanju o nalazima

Od Izrađivača se traži da izradi kvalitetne grafičke prezentacije i materijale kao podlogu radionicama, u fazi pripreme i izvještavanja.